**ALYTAUS RAJONO VIETOS  VEIKLOS GRUPĖS VALDYBOS**

**POSĖDIS NR. 12**

2023 m. gruodžio 20 d.,  16.00 val.

VšĮ „Tėviškės namai“, Daugų g. 5A, Alytus

 Posėdis organizuotas VšĮ „Tėviškės namai“, Daugų g. 5A, Alytus (toliau - VVG) patalpose, Naujoji g. 48, Alytus, VVG pirmininko iniciatyva, pagal VVG įstatų 54 punktą. Alytaus rajono VVG valdybos nariai (toliau – valdybos nariai) apie susirinkimą buvo informuoti asmeniškai ir el. paštu VVG valdybos nariams pateikta dokumentai, skirti posėdžiui.

 Posėdžio pirmininkas – Ingrida Raguckienė.

 Posėdžio sekretorė - Liudmila Makselienė.

 Iš viso VVG valdybos narių yra 12.

 Posėdyje dalyvavo 7 VVG valdybos nariai: Paulius Čeponas, Ingrida Raguckienė, Julita Ciūnytė, Marius Gudaitis, Saulius Salatka, Simona Vasiliauskaitė, Liudmila Makselienė.

 Kvorumas yra.

 Posėdyje taip pat dalyvauja ir/ ar klausimus pristatė/ atsakė į VVG valdybos narių klausimus Alytaus rajono VVG pirmininkė Vida Vrubliauskienė, Alytaus rajono VVG VPS administratorė Brigita Montvilaitė, Alytaus rajono VVG VPS finansininkė – buhalterė Gintarė Astrauskaitė– Marčiukaitienė.

 Bendru VVG valdybos sutarimu „už‘ (vienbalsiai) valdybos posėdžio pirmininke išrinkta Ingrida Raguckienė, o posėdžio sekretore – Liudmila Makselienė. Prieštaraujančių nebuvo.

 Darbotvarkė:

1.      Dėl naujų VVG  narių priėmimo.

2.      Dėl  Varėnos krašto VVG  pasiūlymo rengti teritorinio bendradarbiavimo projektą „Su dviračiu pas kaimyną“.

3.      Dėl VVG visuotinio narių susirinkimo organizavimo ir darbotvarkės.

4.      Dėl VPS  vykdymo ir  ataskaitos  projekto.

5.      Dėl naujos vietos plėtros strategijos  bei  kvietimų.

6.      Dėl  LR teisės aktų pasikeitimų VPS įgyvendinime.

7.      Dėl  VVG  savanorius priimančios organizacijos reakreditacijos.

8.      Kiti  einamieji  klausimai.

8.1. Dėl VVG registracijos vietos.

#  8.2. Dėl informacijos apie sumanių kaimų priemonę.

#  8.3. Dėl VVG turto revizavimo

#  8.4. Dėl VVG naujos įrangos įsigijimo.

#  8.5. Dėl Ąžuolinių kaimo bendruomenės vietos projekto „Bendruomeninis verslas“ ALYT-LEADET-6B-BD-34-1-2022

 Už darbotvarkę balsavo vienbalsiai.

**1. SVARSTYTA.     Dėl naujų VVG  narių priėmimo.**

VVG pirmininkė Vida Vrubliauskienė informavo, kad 2023 m. gautas naujas fizinio asmens Rasos Paunksnienės prašymas tapti VVG nare (prašymas pridedamas) ir prašymas paprašyta apsvarstyti VVG valdyboje, kad perduoti svarstyti priimti VVG visuotiniam narių surinkimui. Vyko diskusija. Pakviesta balsuoti.

 **NUTARTA.** **Dėl naujų VVG  narių priėmimo.**

7 balsų „už“ (vienbalsiai) fizinio asmens - Rasos Paunksnienės prašymą tapti VVG nare perduoti VVG visuotiniam narių surinkimui.

**2.  SVARSTYTA.        Dėl  Varėnos krašto VVG  pasiūlymo rengti teritorinio bendradarbiavimo projektą „Su dviračiu pas kaimyną“.**

 VVG pirmininkė Vida Vrubliauskienė informavo, kad raštu **Varėnos krašto VVG  pasiūlymo rengti teritorinio bendradarbiavimo projektą „Su dviračiu pas kaimyną“.** Vyko diskusija. Pakviesta balsuoti.

NUTARTA. **Dėl  Varėnos krašto VVG  pasiūlymo rengti teritorinio bendradarbiavimo projektą „Su dviračiu pas kaimyną“.**

7 balsų „už“ (vienbalsiai) pritarti Varėnos krašto VVG  pasiūlymui rengti ir Agentūrai patrikti teritorinio bendradarbiavimo projektą „Su dviračiu pas kaimyną“, o VVG valdybos nariams prieš teikiant paraišką pateikti parengtą projekto biudžetą.

**3. SVARSTYTA. Dėl VVG visuotinio narių susirinkimo organizavimo ir darbotvarkės.**

VVG pirmininkė Vida Vrubliauskienė informavo, kad 2024 m. sausio 20 d. baigiasi VVG pirmininko 3 metų kadencija, todėl būtina išsirinkti naują pirmininką ir būtina organizuoti VVG rinkiminį visuotinį narių susirinkimą, kurio vienas iš klausimų yra VVG pirmininko rinkimas bei kiti būtini klausimai susiję su naujų narių priėmimu, VPS ataskaitos pristatymu ir tvirtinimu. Apie susirinkimą VVG narius būtina informuoti pagal VVG įstatus. Siūloma rinkiminis susirinkimas organizuoti Venciūnų kaimo bendruomenės visuomeninė organizacija „Venciūnų sodiečiai“ patalpose, Alytaus g. 11, Venciūnų k., Alovės sen., Alytau r, 2024 m. sausio 18 d., 16.00 val. arba 17.00 val. elektroniniu būdu teikiant kvietimą Vyko diskusija. Pakviesta balsuoti.

**NUTARTA. Dėl VVG visuotinio narių susirinkimo organizavimo ir darbotvarkės.**

7 balsų „už“ (vienbalsiai) VVG visuotinį rinkiminį narių susirinkimą organizuoti, 2024 m. sausio 18 d., 16.00 val., Venciūnų kaimo bendruomenės visuomeninės organizacijos „Venciūnų sodiečiai“ patalpose, Alytaus g. 11, Venciūnų k., Alovės sen., Alytau r. ir pakviesti VVG narius elektroniniu būdu pateikiant kvietimą.

**4. SVARSTYTA. Dėl VPS  vykdymo ir  ataskaitos  projekto.**

VVG pirmininkė Vida Vrubliauskienė informavo, kad šiuo metu VVG turi nepaskelbtų senosios VPS kvietimų iš viso sumai 50 404,19 tūkst. Eur, kuri skirta VPS priemonei „Bendruomeninių paslaugų kūrimas ir plėtra“ (kodas LEADER-19.2-SAVA-9), 2024 m. vasario mėn. VVG skelbs kvietimą.

 Metų pradžioje VVG LR žemės ūkio ministerijai buvo pateikusi VPS veiksmų planą ir 2023 m. eigoje visais įmanomais būdais siekė spartinti VPS įgyvendinimą, tad organizuoti 5 kvietimai, gautos 36 paraiškos, vykdyti 4 VPS keitimai (du iš jų galimi kaip papildomi per visą VPS įgyvendinimą, 1 pasikeitus teisės aktams), VVG valdybai organizuoti projektų atrankos posėdžiai. Šie veiksmai buvo būtini, nes vietos projektų pareiškėjai 2022 m. nebuvo aktyvūs arba suabejojo dėl pririmtų įsipareigojimų sukurti darbo vietas vietos projektuose, todėl atsiėmė vietos projektus įvairiuose etapuose: jau įvertintus, nutraukinėjo įgyvendinamus vietos projektus, grąžino paramos lėšas, t. y. vyko nevaldomi procesai, kuriuos iš dalies sąlygojo COVID – 19 pandemijos pasekmės, iš dalies karas Ukrainoje, kuomet brango ištekliai, statybinės medžiagos ir rangos darbai tad atskiriems projektų įgyvendintojams tapo neįmanoma įgyvendinti prieš pandemiją ir karą Ukrainoje suplanuotus vietos projektus. Vietoj 2021 m. pabaigoje turėto gero VPS įgyvendinimo rezultatyvumo - 2022 m. pabaigoje ir 2023 m. pradžioje dėl minėtų priežasčių į neigiamą balansą pasikeitė vietos projektų rezultatyvumas. Neigiami procesai vyksta iki šiol. VVG buvo išsamiai aptarusi problemas su praeitos kadencijos VVG valdyba 2023 m. pradžiojeParengtas VVG veiksmų planas dėl vietos plėtros strategijos spartesnio įgyvendinimo, kuris buvo įgyvendinamas 2023 m. Vykdyta kiti veiksmai: t.y. taupomos VVG biuro administravimui turimos lėšos, nes LR Žemės ūkio ministerija pratęsė VPS įgyvendinimo laikotarpiį nuo 2023 m. rugpjūčio 31 d. iki 2025 m. rugpjūčio 31 d., ir kad be sutrikimų būtų vykdoma VVG biuro veikla, o darbuotojams pakaktų darbo užmokesčio.

Iki 2023 m. gruodžio 20 d. kontraktuota daugiau kaip 95,00 proc. VPS lėšų (be 5 proc. virškontraktavimo) arba daugiau 90,00 proc. su 5 proc. virškontraktavimu. Skaičiai kasdien keičiasi.

Iki 2023 m. gruodžio 20 d. laisvos VPS paramos lėšos yra 50 404.00 Eur, t.y. 1,6 proc. paramos lėšų su 5 proc. virškontraktavimu ir Agentūrai pateikta informacija, kad šioms lėšoms 2024 m. vasario mėn. bus paskelbtas kvietimas

2023 m. gruodžio 20 d. 251 940,60 Eur VPS paramos lėšų yra paskutinėje vietos projektų vertinimo stadijoje - tinkamumo vertinime (8 VPS vietos projektai) gauti paskutiniųjų kvietimų metu paramos sumai – tai sudaro 8,23 proc. VPS lėšų įskaitant ir 5 proc. virškontraktavimo lėšų.

2023 m. gruodžio pradžioje pasikeitus teisės aktui - **LR žemės ūkio ministro** 2023 m. gruodžio 5 d. įsakymo Nr. 3D-809 „Dėl žemės ūkio ministro 2016 m. sausio 8 d. įsakymo Nr. 3D-8 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ Agentūrai yra pateikta VPS keitimas siekiama papildyti 80 000,00 Eur EURI lėšomis. Šiuo metu EURI lėšų rezerviniame vietos projektų sąraše paramos laukia laukia 1 vietos projektas. Jeigu liktų laisvų paramos lėšų po VPS pakeitimo patvirtinimo gali būti skelbiamas dar vienas kvietimas, susijęs su EURI paramos lėšomis.

 VVG Jaunimo reikalų agentūrai yra pateikusi paraišką prasitęsti akreditaciją dėl savanorius priimančios organizacijos statuso.

 VVG vykdo ir Agentūrai bei VVG nariams atsiskaito pagal suplanuotus veiksmus metiniuose VVG veiklos planuose ir strateginiuose dokumentuose. Atsiskaitoma, informacija detalizuojama 2023 m. VPS įgyvendinimo ataskaitoje bei tekstinėje metinėje VVG pirmininko ataskaitoje. VVG pirmininkė paprašė pritarti tokiam ataskaitų planui, nes metai dar nesibaigė o ataskaitas leisti pristatyti 2024 m. sausio 18 d. VVG visuotiniame narių susirinkime.

 Vyko balsavimas.

 **NUTARTA. Dėl VPS  vykdymo ir  ataskaitos  projekto.**

 7 balsai „už“ (vienbalsiai) pritarta, kad visa apie VPS pateikta informacija būtų perkelta į 2023 m. VPS įgyvendinimo ataskaitą bei koncentruota tekstinėje VVG pirmininko ataskaitoje už 2023 m. ir pristatyta 2024 m. sausio 18 d. VVG visuotiniame narių susirinkime.

**5. SVARSTYTA Dėl naujos vietos plėtros strategijos  bei  kvietimų.**

VVG pirmininkė Vida Vrubliauskienė pateikė VVG valdybai informaciją apie „Alytaus rajono ir Birštono savivaldybių kaimiškosios teritorijos bendruomenių inicijuota vietos plėtros strategija 2023 - 2029 metams“ teminę strategiją „Geriausias gamtos ir kultūros išteklių panaudojimas gyventojų sveikatai stiprinti ir turizmui vystyti“ (toliau - nauja VPS) įgyvendinimo planus, kvietimus, paaiškino priemones ir jų ypatumus (pridedama) ir paprašė pritarti pateiktai naujos VPS informacijai .ir kvietimams. Vyko diskusija ir balsavimas.

 **NUTARTA. Dėl naujos vietos plėtros strategijos  bei  kvietimų.**

7 balsai „už“ (vienbalsiai) pritarti pateiktai naujos VPS informacijai ir kvietimams.

**6.SVARSTYTA. Dėl  LR teisės aktų pasikeitimų VPS įgyvendinime.**

VVG pirmininkė Vida Vrubliauskienė pateikė VVG valdybai informaciją, kad keitėsi teisės aktai: 2023 m. gegužės 25 d. Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatymas Nr. XIV-2011 bei **LR žemės ūkio ministro** 2023 m. gruodžio 5 d. įsakymo Nr. 3D-809 „Dėl žemės ūkio ministro 2016 m. sausio 8 d. įsakymo Nr. 3D-8 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ (toliau - Taisyklės), kurių pagrindu nustatoma VVG administracijos darbuotojų pareiginės algos (darbo užmokesčio (DU)).

VVG finansininkė – buhalterė Gintarė Astrauskaitė Marčiukaitienė VVG valdybai trumpai informavo kaip keisis VVG administracijos darbo užmokestis paprašė pritarti planuojamiems keitimams. Vyko balsavimas.

 **NUTARTA.** **Dėl  LR teisės aktų pasikeitimų VPS įgyvendinime.**

7 balsai „už“ (vienbalsiai) VVG dokumentus turi būti pakeisti, sinchronizuoti, vadovaujantis teisės aktų pasikeitimais, atsižvelgiant į turimus VVG biuro ir administracijos išlaikymo išteklius ir pateikti svarstyti VVG valdybai.

 **7.SVARSTYTA.   Dėl  VVG  savanorius priimančios organizacijos reakreditacijos.**

VVG pirmininkė Vida Vrubliauskienė informavo, kad vadovaudamasi VPS plane numatyta skatinti jaunimo savanorystę, todėl Juanimo reikalų agentūrai pateikė reakreditacijos paraišką ir paprašė pritarti jaunimo savanorystės skatinimui, skirtiems VVG veiksmams.

 **NUTARTA. Dėl  VVG  savanorius priimančios organizacijos reakreditacijos.**

7 balsai „už“ (vienbalsiai) pritarti VVG jaunimo savanorystės skatinimo veiksmams.

**8.SVARSTYTA.** **Kiti  einamieji  klausimai:**

**8.1. SVARSTYTA. Dėl VVG registracijos vietos.**

 VVG pirmininkė Vida Vrubliauskienė informavo VVG valdybos narius, kad VVG registruota Alytaus m., Pulko g. 21, tad po žodinio kreipimosi į Alytaus rajono savivaldybę dėl galimo kofinasavimo planuojamam kartu su Varėnos krašto VVG  rengti teritorinio bendradarbiavimo projektui „Su dviračiu pas kaimyną“, kuris būtų skirtas Daugų seniūnijos dviračių maršrutų plėtojimui, gavo žodinį atsakymą, kad dėl VVG kaip prganizzacijos registracijos Alytaus miesto savivaldybės teritorijoje negalės būti remiami jokie VVG projektai, VVG savivaldybės parama projektams ypač svarbu bendradarbiavimo projektų su kitomis VVG atveju, nes paprastai tokiems projektams būtinas iki 5 proc. kofinansavimas nuosavomis lėšomis. VVG narystės mokesčio lėšų turi pernelyg mažai. Siūloma balsuoti, kad ieškoti naujos VVG registracijos vietos Alytaus rajono savivaldybės teritorijoje, kreipiantis į įvairius juridinius ar fizinius asmenis, veikiančius Alytaus rajono savivaldybės teritorijoje, įskaitant ir Alytaus rajono savivaldybę, kuri disponuoja daugeliu viešos paskirties pastatų, kurie turi registraciją Alytaus rajono savivaldybės teritorijoje bei gavus pasiūlymus, leidimus registracijai nauju adresu - išsiregistruoti iš Alytaus rajono savivaldybės administracijos adreso: Alytus, Pulko g. 21.

**NUTARTA. Dėl VVG registracijos vietos.**

7 balsai „už“ (vienbalsiai) ieškoti naujos VVG registracijos vietos Alytaus rajono savivaldybės teritorijoje, kreipiantis į įvairius juridinius ar fizinius asmenis, veikiančius Alytaus rajono savivaldybės teritorijoje, įskaitant ir Alytaus rajono savivaldybę, kuri disponuoja daugeliu viešos paskirties pastatų, kurie turi registraciją Alytaus rajono savivaldybės teritorijoje bei gavus pasiūlymus, leidimus registracijai nauju adresu - išsiregistruoti iš Alytaus rajono savivaldybės administracijos adreso: Alytus, Pulko g. 21.

#  8.2. SVARSTYTA. Dėl informacijos apie sumanių kaimų priemonę.

VVG pirmininkė Vida Vrubliauskienė vėl informavo VVG valdybos narius apie sumanaus kaimo priemonę, kurią suplanavusi yra LR žemės ūkio ministerija. ir visgi, kuri lėtai skinasi kelią į realizavimą, nes tai bendradarbiavimo veiklos ir inovatyvūs sprendimai, kurie turėtų prisidėti prie kaimo gyvybingumo, patrauklumo didinimo, kad kaimas taptų vieta, kurioje gera gyventi ir dėl to turi būti labai daug tariamasi ir bendradarbiaujama. Vietos bendruomenės, bendradarbiaudamos su mokslu bei savivalda, galėtų pasiekti puikių rezultatų.

Užsienyje jau įgyvendinti Sumanaus kaimo projektai atneša daug naudos vietos gyventojams, pavyzdžiui, Ispanijoje taip atsirado sveikatos bei socialinės priežiūros poreikių taksi, Vokietijoje įgyvendinti atsinaujinančios energijos sprendimai pastatams šildyti, Prancūzijoje kaimo vietovių skaitmenizavimas, t.y. sukurti skaitmeniniai centrai, platformos mokymuisi, bendravimui ir darbui, o Rumunijoje vystoma vietos kultūros paveldo sklaida. 2024 metų pavasarį startuos Lietuvos žemės ūkio ir kaimo plėtros 2023–2027 m. strateginio plano intervencinė priemonė „Sumanieji kaimai“, gerinsianti gyvenimo kokybę kaimo vietovėse. Žemės ūkio ministerija yra parengusi ir pateikėusi visuomenei derinti šios naujos priemonės įgyvendinimo taisykles. Ankstesniuoju 2014–2020 m. finansiniu laikotarpiu buvo remiami kaimo vietovių infrastruktūros gerinimo ir atnaujinimo projektai, o dabar bus fokusuojamasi į pažangių/ sumanių sprendimų pasirinkimą ir jų pritaikymą kaimo gyvenamojoje teritorijoje.

Sumanių kaimų strategijos ir jų projektai bus įgyvendinami iniciatyvos „iš apačios į viršų“ principu.

Strategijų iniciatorės ir plėtotojos vietos veiklos grupės į projektų įgyvendinimą įtrauks partnerius (fizinius ir juridinius asmenis, savivaldybes, mokslo ir mokymo įstaigas), kurie patys nuspręs, kokių inovatyvių veiklų, paslaugų ar priemonių labiausiai trūksta jų kaimo gyvenamojoje vietovėje ir imsis tai įgyvendinti. Visos šios atskiros projekto veiklos bus integruotos į bendrą sumanaus kaimo strategiją. Vietos veiklos grupės parengta strategija turės apimti bent vieną sumanaus kaimo temą: vietos ekonomika; įtrauki vietos infrastruktūra ir paslaugos; sumanios vietos bendruomenės; aplinkos apsauga ir klimato kaitos pokyčių švelninimas. Sumaniųjų kaimų projektuose galės būti pačios įvairiausios veiklos. Tai ir robotizuoti ūkiai, viešosios elektroninės paslaugos, kolektyvinių transporto priemonių naudojimas pagal kaimo gyventojų poreikius, atsinaujinančių energijos išteklių naudojimas ir daugybė kitų veiklų.

Sumanieji kaimai skatins partnerystę, tad vietos veiklos grupės galės jungtis kaip partnerės ir pretenduoti į dar didesnę paramą. Jeigu sumaniųjų kaimų strategiją įgyvendins viena vietos veiklos grupė, didžiausia paramos suma sieks iki 500 tūkst. eurų, jeigu dvi – iki 600 tūkst. eurų, o jeigu bendradarbiaus trys ir daugiau vietos veiklos grupių – iki 700 tūkst. eurų.

Didžiausia paramos suma vienam projektui įgyvendinti – 200 tūkst. eurų. Finansuojama bus iki 85 proc. tinkamų finansuoti išlaidų, kai vykdomas viešųjų, socialinių paslaugų, viešųjų paslaugų perdavimo, socialinio verslo ar bendruomeninio verslo projektas; iki 80 proc. – kai vykdomas veiklos projektas, kurio galutinis rezultatas nėra materialusis turtas; iki 65 proc. – kai vykdomas privatus verslo projektas.

Atrenkant pažangiausias sumanaus kaimo strategijas, laimės tos, kurios skatins partnerystę tiek tarp vietos veiklos grupių, tiek tarp skirtingų sektorių partnerių, taip pat bus skatinamas investuotojų, jaunimo, mokslo institucijų pritraukimas. Kiti prioritetai bus skiriami pažangiems aplinkosaugos, socialiniams, skaitmeniniams sprendimam

**NUTARTA. Dėl informacijos apie sumanių kaimų priemonę.**

 7 balsai „už“ (vienbalsiai) ruoštis, rinkti informaciją ir ieškoti partnerių (fizinių ir juridinių asmenų, įtraukti savivaldybes, mokslo ir mokymo įstaigas), kurie patys nuspręs, kokių inovatyvių veiklų, paslaugų ar priemonių labiausiai trūksta jų kaimo gyvenamojoje vietovėje ir imsis tai įgyvendinti. Visas atskiras projektų veiklas integruoti į bendrą VVG sumanaus kaimo strategiją ir ieškoti partnerės, kitos VVG, kad pateikti paraišką pagal priemonės Sumanus kaimas kvietimus.

**8.3. SVARSTYTA. Dėl VVG turto revizavimo.**

VVG pirmininkė Vida Vrubliauskienė priminė VVG valdybos nariams, kad VVG turi įvairaus turto ir atsižvelgiant į tai, kad 2024 m. sausio 18 d. bus VVG pirmininko rinkimai ir bus išrinktas naujas VVG pirmininkas, tad VVG turimas turtas turi būti revizuotas ir parengus tinkamą VVG turto perdavimo – priėmimo akto dokumentą perduotas naujai išrinktam VVG pirmininkui, todėl siūloma iki 2024 m. sausio 18 d. pavesti VVG valdybos pirmininkei Ingridai Raguckienei iš VVG valdybos narių sudaryti revizijos komisiją ir revizuoti VVG turtą bei parengti VVG turto perdavimo - priėmimo aktą.

**NUTARTA. Dėl VVG turto revizavimo**

 7 balsai „už“ (vienbalsiai) iki 2024 m. sausio 18 d. pavesti VVG valdybos pirmininkei Ingridai Raguckienei iš VVG valdybos narių sudaryti revizijos komisiją, revizuoti VVG turimą turtą ir parengti VVG turto perdavimo – priėmimo akto dokumentą, kuris skirtas VVG turtą perduoti naujai išrinktam VVG pirmininkui.

**8.4. SVARSTYTA. Dėl VVG naujos įrangos įsigijimo.**

VVG pirmininkė Vida Vrubliauskienė pasiūlė VVG valdybos nariams svarstyti galimybę iš VPS administravimo lėšų nupirkti mobilųjį telefoną VVG darbuotojai, dirbančiai VPS administratoriaus pareigybėje, nes projektų patikrų metu naudojama „NMA agro“ patikrų programėlė, o VPS administratorė naudojasi seno tipo nuosavu telefonu. VVG turi tik vieną išmanų VVG darbinį telefoną į, kurį integruota „NMA agro“ ir kuris prisideda prie VPS viešųjų ryšių specialisto pareigybės funkcijų vykdymo, - VVG socialinio tinklo Facebook administravimo.. Vyko diskusija. Pasisakė VPS administratorė Brigita Montvilaitė, kuri atsisakė siūlymo.

**NUTARTA. Dėl VVG naujos įrangos įsigijimo.**

7 balsai „už“ (vienbalsiai) nepriimtas sprendimas nupirkti mobilųjį telefoną.

**8.5. SVARSTYTA. Dėl Ąžuolinių kaimo bendruomenės vietos projekto „Bendruomeninis verslas“ ALYT-LEADET-6B-BD-34-1-2022.**

VVG pirmininkė Vida Vrubliauskienė informavo VVG valdybos narius, kad bendruomeninio verslo Ąžuolinių kaimo bendruomenės vietos projektui „Bendruomeninis verslas“ ALYT-LEADET-6B-BD-34-1-2022 peržiūrėjus, perskaičiavus bendruomenės nuosavybės teise valdomų patalpų - malūno remontui skirtas lėšas, dėl išaugusios sąmatos, reikalingas papildomas kofinansavimas, tad kreiptasi į VVG valdybos narius dėl kofinansavimo šaltinių (verslo pagalbos, mecenatų paramos ar pan.) paieškos. .

 **NUTARTA. Dėl Ąžuolinių kaimo bendruomenės vietos projekto „Bendruomeninis verslas“ ALYT-LEADET-6B-BD-34-1-2022**

 7 balsai „už“ (vienbalsiai) VVG valdybos nariai prisidės ieškodami Ąžuolinių kaimo bendruomenės vietos projektui „Bendruomeninis verslas“ ALYT-LEADET-6B-BD-34-1-2022 kofinansavimo šaltinių (verslo pagalbos, mecenatų paramos ar pan.).paieškos.

Posėdžio pirmininkas Ingrida Raguckienė

Posėdžio sekretorė Liudmila Makselienė